ועדת הכספים, כנסת 18, פרוטוקול מספר 193, 2009-11-09 11:50

משה גפני: אני עובר לסעיף הבא.

משה גפני: תקנות מס ערך מוסף.

משה גפני: מיכל, בבקשה.

מיכל הנר-דויטש: תקנות מס ערך מוסף (תיקון מס' 3), התש"ע-2009.

מיכל הנר-דויטש: סעיף 12 לחוק מע"מ קובע כי תרומה, תמיכה או סיוע שמקבל עוסק ייחשב כחלק ממחיר עסקאותיו ויש על עסקאות, כמו שאנחנו יודעים, חבות במע"מ.

מיכל הנר-דויטש: הסעיף האמור גם מסמיך את שר האוצר לקבוע סוגי תקבולים בסוגי עוסקים שההוראה הזו לא תחול.

מיכל הנר-דויטש: משמע שהתמיכה לא תיכלל בגדר המחיר.

מיכל הנר-דויטש: התקבלו שתי החלטות ממשלה, שהראשונה כותרתה "הסדרת משק המים".

מיכל הנר-דויטש: זו תמיכה בחקלאים עקב ירידה בכמויות המים המוקצות למטרת חקלאות.

מיכל הנר-דויטש: השניה, תמיכה בחקלאים עקב ירידה בכמויות המים.

מיכל הנר-דויטש: משמע, יש לנו שתי תמיכות: האחת בעקבות הפחתת הקצאות, והשניה בעקבות העלאת תעריפים.

מיכל הנר-דויטש: אנחנו מבקשים לקבוע שתמיכה שמקבל חקלאי, שנופלת בגדר אחת מהחלטות הממשלה האמורות, לא תיחשב כחלק ממחיר העסקה.

מיכל הנר-דויטש: בסעיף התחולה בתקנה 2 נפלה המילה "ואילך" בסופה של הפסקה, ואנחנו מבקשים להוסיפה.

מיכל הנר-דויטש: אנחנו מבקשים את אישור הוועדה לתקנות הללו.

משה גפני: היועצת המשפטית של הוועדה, זה עושה טוב לאנשים או עושה רע?

שגית אפיק: זה אמור לעשות טוב.

משה גפני: מישהו מתנגד לתקנות הללו?

משה גפני: מישהו רוצה להעיר?

משה גפני: תקנות מס ערך מוסף (תיקון מס' 3), התש"ע-2009.

משה גפני: מי בעד התקנות?

משה גפני: מי נגד?

משה גפני: הצבעה בעד התקנות – פה אחד נגד – אין נמנעים – אין התקנות אושרו.

משה גפני: התקנות אושרו.

משה גפני: תודה רבה, אני נועל את הישיבה.